У нашай гісторыі безліч важных дат, якія абыходзіць вока беларуса. Адбываецца гэта, на маю думку, найперш таму, што часцяком мы самі не можам асэнсаваць іх значнасць, адвесці патрэбнае месца на нацыянальным Пантэёне. Возьмем для прыкладу Першы Усебеларускі з’езд, які адбыўся ў Мінску ў снежні 1917 года. Здавалася б, пра яго ведае кожны, хто здаваў іспыт па гісторыі ці, тым больш,цэнтралізаванае тэставанне. Але якія веды мае малады чалавек пра гэтую падзею, акрамя даты? Ніякіх. Пра Дзень волі, які не адбыўся б без снежня 1917-га, сказана і напісана нашмат больш.